თორინ მუხისფარი
თორინ მუხისფარი, ძე თრაინისა, ძისა თრორისა, მთისქვეშეთის მეფისა (ინგლ. Thorin Oakenshield) — პერსონაჟი ჯ.რ.რ. ტოლკინის ლეგენდარიუმში და ერთ-ერთი ძირითადი პერსონაჟი რომანში „ჰობიტი“. აგრეთვე ნახსენებია რომანის „ბეჭდების მბრძანებელი“ მესამე ტომში, „მეფის დაბრუნება“. თორინი აღწერილია, როგორც ჯუჯა, რომელმაც სხვა ერთგულ ჯუჯებთან და ბილბო ბეგინსთან ერთად დალაშქრა ერებორი და დაიბრუნა დრაკონ სმაუგის მიერ მიტაცებული ჯუჯების განძი. პიტერ ჯექსონის კინოტრილოგიაში „ჰობიტი“ თორინის როლს ასრულებს მსახიობი რიჩარდ არმიტიჯი.